ΓΡΑΠΤΗ ΕΡΩΤΗΣΗ E-2849/99

υποβολή: Bartho Pronk (PPE-DE) προς την Επιτροπή

(18 Ιανουαρίου 2000)

Θέμα: Διάταγμα για τη διεύρυνση και τον περιορισμό της κατηγορίας ασφαλισμένων στις κοινωνικές ασφαλίσεις (νέο ΒΔ 746)

Στην Ολλανδία, την 1η Ιανουαρίου, τέθηκε σε ισχύ η τροποποίηση του διατάγματος που αφορά τη διεύρυνση και τον περιορισμό της κατηγορίας των ασφαλισμένων στις κοινωνικές ασφαλίσεις (νέο ΒΔ 746). Σύμφωνα με το διάταγμα αυτό, άτομα που δεν εργάζονται πλέον, δικαιούνται μόνιμο επίδομα και διαμένουν σε άλλα κράτη μέλη δεν θεωρούνται πλέον ως ασφαλισμένα. Πολλοί πιστεύουν ότι το διάταγμα αυτό ενδέχεται να αντιβαίνει προς τον Κανονισμό 1408/71(1) καθώς και προς την ευρωπαϊκή νομολογία.

1. Η ολλανδική κυβέρνηση δεν συμμερίζεται την άποψη αυτή, όπως προκύπτει από την απάντηση της Υφυπουργού κ. Hoogervorst σε κοινοβουλευτικές ερωτήσεις της κ. Verburg, μέλους της Κάτω Βουλής. Ηφυπουργός επικαλείται την απόφαση του Δικαστηρίου της 11ης Ιουνίου 1998 στηνπόθεση C-275/96 A.Kuusijarvi κατά Rigsorsakringverket,καθώς και το τροποποιημένο το 1991 κείμενο του Κανονισμού. Συμφωνεί άραγε η Επιτροπή με την άποψη αυτή; Μπορεί η Επιτροπή να ανακοινώσει ποια σχέση θα μπορούσε ναπάρχει μεταξύ τηςπόθεσης C-275/96 και της εν λόγω τροποποίησης, καθότι οπογράφων δεν διαβλέπει αμέσως ποια θα μπορούσε να είναι αυτή;

2. Εάν η Επιτροπή πιστεύει ότι η αμφισβητούμενη τροποποίηση του εν λόγω διατάγματος ενδέχεται να αντιβαίνει προς τις ευρωπαϊκές διατάξεις, ποια μέτρα προτίθεται τότε να λάβει;

(1) ΕΕ L 149 της 5.7.1971, σελ. 2.

Απάντηση της κας Διαμαντοπούλου εκ μέρους της Επιτροπής

(25 Φεβρουαρίου 2000)

Πραγματικά, σύμφωνα με τις πληροφορίες που έχει στη διάθεσή της η Επιτροπή, από 1ης Ιανουαρίου 2000, οι αποδέκτες των μακροπρόθεσμων παροχών κοινωνικής ασφάλισης (WAO, AOW) που χορηγούνται στις Κάτω Χώρες βάσει της προηγούμενης επαγγελματικής δραστηριότητας σε αυτήν τη χώρα, δεν καλύπτονται πλέον από τοποχρεωτικό σύστημα ασφάλισης εφόσον κατοικούν σε ένα άλλο κράτος μέλος. Αυτή η νομοθετική αλλαγή σημαίνει ότι δεν θα καταβάλλονται πλέον εισφορές και τα εν λόγω άτομα δεν θα δικαιούνται πλέον, για παράδειγμα, οικογενειακά επιδόματα (AKW) και συντάξεις επιζώντων και ορφανών (ANW) ή την κάλυψη ειδικών ιατρικών δαπανών (AWBZ). Βέβαια, άτομα ηλικίας 65 ετών και άνω εξακολουθούν να δικαιούνται εθελοντική ασφάλιση ANW, έτσι ώστε να καλύπτονται από την κοινωνική ασφάλιση οι επιζώντες τους.

Το ερώτημα είναι κατά πόσον αυτή η αλλαγή είναι συμβατή με το κοινοτικό δίκαιο και κυρίως με συγκεκριμένες διατάξεις του κανονισμού του Συμβουλίου (ΕΟΚ) αριθ. 1408/71 της 14ης Ιουνίου 1971, σχετικά με την εφαρμογή των συστημάτων κοινωνικής ασφάλισης σε απασχολούμενους, αυτοαπασχολούμενους και μέλη των οικογενειών τους που μετακινούνται εντός της Κοινότητας(1), όπως ερμηνεύονται από το Ευρωπαϊκό Δικαστήριο, μεταξύ άλλων και στην απόφαση για τηνπόθεση C-275/96(2), της 11ης Ιουνίου 1998 (υπόθεση Kuusijarvi). Η απόφαση αυτή στηρίζεται στο σκεπτικό ότι ο κανονισμός (ΕΟΚ) 1408/71 δεν εμποδίζει τα κράτη μέλη από τη θέσπιση νομοθεσίας που θα εξαρτά το δικαίωμαπαγωγής ενός ατόμου που έχει σταματήσει κάθε επαγγελματική δραστηριότητα στην επικράτεια τους στο πεδίο εφαρμογής της νομοθεσίας τους από τη συνεχή διαμονή του ατόμου αυτού στην επικράτειά τους. Το ΔΕΚ έκρινε επίσης ότι εάν το άτομο αυτό έχει μεταφέρει την κατοικία του σε ένα άλλο κράτος μέλος, στο οποίο διαμένει με τα μέλη της οικογενείας του, χάνει το δικαίωμα σε οικογενειακές παροχές που χορηγούνται στα πλαίσια της νομοθεσίας του προηγούμενου κράτους κατοικίας.

Η Επιτροπή έχει λάβει μεγάλο αριθμό παραπόνων από άτομα που πλήττονται από αυτήν τη νομοθετική αλλαγή στις Κάτω Χώρες και ζήτησε περαιτέρω πληροφορίες από τις αρχές των Κάτω Χωρών προκειμένου να διαμορφώσει άποψη γι' αυτό το σύνθετο θέμα. Η Επιτροπή εξετάζει προσεκτικά την απάντηση που έλαβε από τις αρχές των Κάτω Χωρών.

(1) ΕΕ L 28 της 30.1.1997 (τροποποίηση).

(2) [Συλλογή νομολογίας του ΔΕΚ 1998-Ι-3419].